Казанђол
Казанђол је кањон који сече Врањска река у стени између планина Пљачковице и Крстиловице, у њему има неколико великох вирова (казана), водопада и на десетине слапова. Терен је oбележен од стране извиђача и прилагођен је за излете.

Локација 
Кањон Врањске реке налази се надомак Врања, у стенама између планина Пљачковице и Крстиловице. Постоји пешачка стаза кроз кањон, од зграде општине до подножја средњовековног утврђења Марково кале. Захваљујући раду планинарског клуба Железничар, 2006. године уређена је пешачка стаза.

Гаврило Принцип 
Крајем пролећа 1912. године, Гаврило Принцип обрео се у Врању. Окупило се ту још неколико припадника Младе Босне и у Казанђолу су имали борбену обуку. Ту је Гаврило овладао руковањем камом, пиштољем и ручном бомбом. Након обуке са инструкторима Михајлом Стевановићем Цупаром и Ацом Благојевићем, Гаврило се са осталим припадницима Младе Босне запутио за Београд.

Принцип је једно време у Врању становао и у кући у сокаку на периферији града који се данас зове Улица Гаврила Принципа.

Галерија

Референце 

Водопади у Србији
Кањони у Србији
Географија Врања